b'\n_START_ARTICLE_\nLisabonsko geografsko dru\xc5\xa1tvo\n_START_PARAGRAPH_\nLisabonsko geografsko dru\xc5\xa1tvo (port. Sociedade de Geografia de Lisboa) je znanstveno dru\xc5\xa1tvo stvoreno u Lisabonu 1875. godine s ciljem promicanja i asistiranja prou\xc4\x8davanju i napretku geografije i srodnih znanosti u Portugalu._NEWLINE_Dru\xc5\xa1tvo je stvoreno u kontekstu europskog pokreta istra\xc5\xbeivanja i kolonizacije, a njegova aktivnost posebno je bila istaknuta u istra\xc5\xbeivanju afri\xc4\x8dkog kontinenta.\n_START_SECTION_\nInstitucionalna povijest\n_START_PARAGRAPH_\n10. studenog 1875. skupina od 74 potpisnika \xc5\xa1alju kralju Lu\xc3\xadsu I. od Portugala peticiju radi osnutka dru\xc5\xa1tva koje bi se zvalo Sociedade de Geografia de Lisboa, a \xc4\x8dija bi zada\xc4\x87a bila promicanje i asistiranje istra\xc5\xbeivanju i napretku geografije i srodnih znanosti u dr\xc5\xbeavi. Dva potpisnika bili su Luciano Cordeiro i Te\xc3\xb3filo Braga me\xc4\x91u mnogim drugim intelektualcima, novinarima i politi\xc4\x8darima tog vremena._NEWLINE_Dru\xc5\xa1tveni ciljevi bili su organiziranje konferencija i znanstvenih kongresa, te davanje velikih fondova istra\xc5\xbeiva\xc4\x8dkim putovanjima i znanstvenom istra\xc5\xbeivanju._NEWLINE_U prosincu 1876. dru\xc5\xa1tvo je pokrenulo objavljivanje Boletim da Sociedade de Geografia de Lisboa (Bilten Lisabonskog geografskog dru\xc5\xa1tva), koji i danas izlazi.'